Üdvözlök mindenkit odakint! Egy utazásra szeretnélek elvinni,
egy kis egyház történelem, nagyon érdekes egyház történelem
és utána felteszek neked pár nagyon személyes kérdést.
Ha megnézed a kereszténységet, akkor Izraelben kezdődött, egy csoport hívő által,
akiket a Szent Szellem vezetett, akik az evangéliumot hirdették,
akik betegeket gyógyítottak, akik démonokat űztek.
Az emberek bűnbánatot tartottak és bemerítkeztek, majd megkapták a Szent Szellemet.
Üldöztetést tapasztaltak meg, de az igazi életet is megtapasztalták,
azt az életet, amiről az Apostolok cselekedeteiben olvasunk. Egy testként indult, egy csoport hívő által.
Majd ez eljutott Görögországba és filozófia lett belőle.
Majd Görögországból Rómába került és szervezet lett belőle.
Majd Rómából Európa más területeire is elterjedt és kultúra lett belőle.
Majd átjött a tengeren Amerikába és üzlet lett ebből és vállalkozás.
De ha vállalkozást indítasz vagy üzletet egy testből,
akkor az prostitúció. Ez szomorú, és ezt teszük ma mi,
Krisztus testét prostituáltuk. Jézus pedig nem tér vissza
egy prostituáltért.
Hanem egy gyönyörű és tiszta menyasszonyért tér vissza.
Nézzük meg újra az egyház történelmet.
A kereszténység, mint egy test úgy kezdődött el Izraelben, ahogy a hívők összegyűltek.
Ez egy mozgalom volt. Isten királyságáról tanítottak,
egy királlyal, aki maga Jézus Krisztus.
Nagyon gyakran mindent együtt csináltak. Együtt ettek, naponta összejöttek.
Gyógyították a betegeket. Démonokat űztek.
Hirdették az evangéliumot, az emberek bűnbánatot tartottak, bemerítkeztek
és megkapták a Szent Szellemet. Egy csodálatos életet éltek
az üldöztetéssel együtt, mert ez is része a csomagnak,
ennek az életnek, amit az Apostolok cselekedeteiben olvasunk, az igazi élet Krisztussal,
amelyet a Szent Szellem vezet, egy természetfeletti élet.
De mi történt? A kereszténység sok helyen megfordult.
Eljött Görögországba, és filozófia lett belőle.
És ez sok ember számára még ma is az. Lehet filozófia számodra a kereszténység
csak filozófia. Jézus is csak egy nagy filozófus.
Egy a sok közül.
De a kereszténység ennél sokkal több, mint csak filozófia.
Ha úgy nézel a kereszténységre, mint filozófiára, egy a sok közül, akkor becsapod magad.
De mi történt? Filozófiává vált. Majd növekedett, és Görögországból Rómába ment
és intézmény lett belőle, a Katolikus Egyház.
Majd ebből jött ki a Lutheránus Egyház, és ma sok sok Egyházunk van
aholis az egyház egy intézmény,
ahol sokan úgy tekintenek a kereszténységre, ahová elmész és teszel valamit ott vasárnap délelőtt,
ahol a pap a központi szereplő, és közvetítő Isten és ember között.
Elmész egy megadott helyre, egy szent helyre, egy pár szent emberrel együtt,
akik szent dolgokat tesznek, majd amikor elhagyod azt a helyet,
akkor Istent is otthagyod abban az épületben.
Sok ember csak intézményként tekint a kereszténységre.
Ha úgy nézel a kereszténységre, mint intézményre, akkor becsapod magadat.
De ez a nézet Rómából származik és ez átítatta Európát
és kultúrává vált. Ez volt akkor is amikor felnőttem.
Én keresztény kultúrában nőttem fel.
Csecsemőként megkereszteltek, és konfirmáltam. Azt tettem, amit az egyházban mondtak nekem,
ez csak kultúra volt. Nem mentem soha templomba. Hát igen néha
ha esküvő volt, vagy temetés, mert ez volt a szokás.
Megkereszteltek. De miért? Azért, mert dán voltam.
Ez része volt a kultúrámnak. Az emberek 90% abban az időben csecsemőként lett megkeresztelve.
Ez volt a szokás Dániában, mert ez a kultúránk része volt.
Engem becsaptak. Úgy nőttem fel, hogy azt hittem a kereszténység egy kultúra.
Ha ez rólad is szól, és úgy nézel a kereszténységre mint kultúrára
és nem úgy mint egy erős, személyes kapcsolatra Istennel
akkor téged is becsaptak.
Majd ez a dolog Európából átkerült Amerikába és vállalkozássá vált, egy üzletté
ahol már nem a Szent Szellem vezet, hanem a pénz irányít
és minden a pénzről szól, és arról hogy fusson az üzlet.
Most én Amerikában vagyok, és meg vagyok döbbenve. Egyes gyülekezetek, amiket látok
majdnem leányvállalatok, ahogy működnek.
Úgy működtetsz ma egy gyülekezetet, mint a McDonalds-ot vagy Burger King-et.
Tényleg sok helyen ez üzletté vált.
Minden a pénz körül forog, és erról szól hogy fusson az üzlet.
Nem tudom, hogy vagy te ma.
Úgy tekinthetsz a kereszténységre, mint filozófiára, ahogy ez a világon sok helyen van.
Úgy tekinthetsz a kereszténységre, mint kultúrára, ahogy ez a világon sok helyen van.
Úgy is nézheted a kereszténységet, mint egy üzletet, ahogy sok helyen a világon van.
Nem csak Amerikában van így, hogy üzletté vált.
Ezekkel a szavakkal akarom mondani: Bizonyosodj meg róla, hogy számodra
a kereszténység nem egy kultúra, bizonyosodj meg róla, hogy nem filozófia.
Bizonyosodj meg róla, hogy ez nem egy üzlet. Bizonyosodj meg róla, hogy ez valódi.
Ez egy mozgalom, ez egy család. Ez Isten királysága, ez a hívők teste.
Bizonyosodj meg róla, hogy az életed olyan, mint amit az Apcsel-ben olvasol.
Ez a valódi élet. Mielőtt romlásnak indult
midenféle más dolog miatt.
Isten áldjon titeket odakint! Ne légy becsapva, úgy ahogy én voltam
sok sok éven át. Ne légy becsapva. Lásd meg az igazságot. Vedd a Bibliádat.
Olvasd az Apcsel-t. Nézd meg hogyan élt a korai egyház.
Nézd meg az életedet. Ha nem úgy néz ki az életed, mint az Apcsel
úgy ahogy a korai egyház élt, akkor valami baj van.
Nem a Bibliával van akkor a baj, a baj a te életeddel van.
De garantálom a számodra, ha bűnbánatot tartasz, ha keresed Isten akaratát
és hitben kilépsz Isten Igéjére ráállva, akkor majd megtapasztalod
ezt a csodálatos életet, amit az Apcsel-ben olvasol,
ez meg fogja változtatni az életedet, és visszatérsz majd ahhoz,
ami kezdetekben volt.
Isten áldjon mindannyiotokat! Viszlát!